### Beslutninger

Udvalget kunne enstemmigt tiltræde indstillingen i overensstemmelse med Magistratens anbefaling.

Casper Andersen var forhindret i at deltage i udvalgets behandling af sagen.

###

Indstilling fra Kredsløb Genbrug P/S vedr. affaldsgebyrer for affaldsordninger 2023.

### Resume

Byrådet skal jf. affaldsaktørbekendtgørelsen årligt godkende affaldsgebyrer for Aarhus Kommunes forsyningsselskab Kredsløb Genbrug P/S, som indstilles af dennes bestyrelse.

Indstillingen indeholder forslag om stigning pr. 1. januar 2023 for en række gebyrer for ordninger for husholdningsaffald pga. stigende priser på brændstof, samt indsamling af flere affaldstyper. For en større del af gebyrerne foreslås stigninger på 2%-20%. Se bilag 1 for oversigt over de forskellige gebyrændringer.

Eksempelvis stiger renovationsgebyret med ca. 323 kr. fra 1.610 kr. pr. år til ca. 1.933 kr. inkl. moms for kunder med adgang til nedgravede beholdere i midtbyen for dagrenovation og genanvendeligt affald.

For standard villakunder med en 190 l. beholder til dagrenovation med 14 dages tømning, og en 240 l. todelt beholder til genanvendeligt affald med tømning hver 4. uge, stiger renovationsgebyret med ca. 347 kr. fra 2.410 kr. pr. år til ca. 2.757 kr. inkl. moms.

Gebyrerne er trods stigninger fortsat konkurrencedygtige jf. benchmark i bilag 3.

### Beslutningspunkter

Det indstilles,

At 1) Byrådet godkender affaldsgebyrerne gældende for 2023 for husholdningsaffald og -ordninger, som varetages af forsyningsselskabet Kredsløb Genbrug P/S.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 28-11-2022

Bitten Kristiansen:

Fremsendes til [adresse] med bemærkning, at Magistraten i mødet den 28. november 2022 anbefaler, at byrådet tiltræder Magistratsafdelingen for Teknik og Miljøs indstilling af 1. november 2022.

Der udarbejdes notat om central- og mobilsug i forhold til affaldssortering.

Carlo Thorsen var forhindret i at deltage i sagens behandling.

Udvalg: [adresse]

Dato: 01-12-2022

Bitten Kristiansen: 2

Fremsendes til Teknisk Udvalg til behandling i henhold til beslutning i byrådets møde den 1. december 2022.